ArabovMK/tajik-wikipedia-corpus huggingface dataset:
Комии Сабзаворӣ

Мулло Комии Сабзворӣ — шоир и форс-тоҷик. Зиндагинома Падараш — Хоҷа Яҳё табъи шоирӣ дошт ва ба баққолӣ машғул буд. Ҳангоми истилои Шайбониён аз Ҳирот ба Ҳиндустон фирор кард. Комии Сабзаворӣ дар назди яке аз наздиконаш дар Сабзвор монд. Аз 12-солагӣ бо аҳли адаб ошно гардид. Ба Сиистон омада, дар дарбори ҳукмрони он ҷо хидмат кард. Соли 1548 ба Ҳиндустон рафт ва ба хидмати Абдурраҳими Хони Хонон (Раҳимӣ) дохил шуд. Дар дарбори Акбар ва ҷонишини ӯ Ҷаҳонгир низ хидмат кардааст. Дар васфи ин ҳукмронон ғазалу қасидаҳо сурудааст. Пас аз 20 соли хидмат ба Ҳирот омад. Шоири тозагӯй ва хуштабъ буд. Аҳли адаби Хуросон ба эҷоди ӯ таваҷҷуҳи хосса доштанд. Дар ҳаққи баъзе шоирони Хуросон ҳаҷвияву мутоибаҳо низ гуфтааст. Ҳангоми аз Ҳирот ба Сабзвор ҳаракат кардан ба дасти роҳзанон кушта шуд. Аз осори Комии Сабзаворӣ то замони мо якчанд қасидаи мадҳӣ ва ғазал, ҳамчунин абёти пароканда расидааст. Ин шеър аз ӯст: Аз лутфи даҳр балки латиф аст гулситон, Бар шохи гул тасаввури шабнам бувад гарон. Аз юмни ишқу лутфи ҳаво андалебро Сад гуна гул шукуфт зи хошоки ошён. Мушкаш зи шарм хун шаваду анбараш арақ, Аттор з-ин ар бикушояд дари дукон. Аз боғи худ мапурс чунин тоза фурсате, К-аз номи доғ лола фурӯ борад аз забон.
Комии Қундузӣ

Имомалӣ Комии Қундузӣ — шоир ва таърихнигор и форс-тоҷик. Зиндагинома Зодгоҳаш Қундузи Афғонистон. Ҷузъиёти тарҷумаи ҳолаш маълум нест. Ба шаҳрҳои гуногун — Кобул, Ёрканд, Оқсу, Кошғар, Бухоро, Фарғона, Хӯқанд, Намангон, Тошканд, Хуҷанд, Истаравшан, воқеаҳои таърихӣ ба забони узбекӣ навишта шудаанд (Комии Қундузӣ шоири зуллисонайн будааст). Ҳамчунин, маълумоти мухтасари овардаи Комии Қундузӣ дар бораи чанде аз шоирони қарни (Вазир, Дабир, Ҳозиқ, Махмур, Ҳотиф ва дигарон, зикри таърихи фавти онҳо) ҷолибаст ва асари ӯро чун маъхази муҳимми адабӣ ҷилвагар мекунанд.
Комета

Кометаҳо (аз юнонӣ:) (ситораи думдор) чирмҳои Системаи офтоб, ки зохиран обектҳои туманшакл буда, ядрои мунир ва дум доранд. Кометаҳо ба Офтоб дар масофи 4-5 вохиди астраноми (600-750 млн км) наздикшуда аз нурҳои он гарм мешавад ва аз худ газу губор хориҷ мекунад. Ин газу губор атрофи ядроро чун пардаи (атмосфераи Комета) фаро мегирад, ки онро баьзан кома меноманд ва он якчоя бо ядро сари Кометаҳоро ташкил медихад. Нигаред низ Манбаъ Церера Плутон Хаумеа Макемаке Эрида Кандидаты: Седна Орк Квавар 2007 10 2002 4 Ганимед Титан Каллисто Ио Моҳ Европа Тритон Титания Рея Оберон Япет Харон Ариэл Умбриэл Диона Тефия Энцелад Миранда Протей Мимас Нереида Замин Миррих Юпитер Зуҳал Уран Нептун Плутон Хауме Макемаке Эриды Кандидаты: Орка Квавара Паллада Юнона Веста Астрея Геба Ирида Флора Метида Гигея Парфенопа метеороидҳо астероидҳо радифҳои он (околоземные основного пояса троянские кентавры) транснептуновые (пояс Койпера (плутино кьюбивано) рассеянный диск) дамоклоиды кометы (облако Оорта) радифҳои маснуи Замин дастгоҳҳои кайҳонии байнисайёраӣ Вулқон ва вулканоиды радифи Меркурий радифҳои Зуҳра другие радифҳо Земли Противоземля (Глория) бывшие планеты Тейя, Фаэтон или Планета Пятый газовый гигант Девятая планета, Тюхе, Планета и другие транснептуновые планеты Немезида.
Комии Қазвинӣ

Мир Алоуддавла Комии Қазвинӣ (1; нимаи дуввуми қарни — ибтидои қарни) — шоир ва адиби форсизабони Ҳиндустон. Зиндагиома Зодгоҳаш Қазвин. Аз таъқиби шоҳ Таҳмоспи Сафавӣ (ҳукмронӣ 1524-76) ба Ҳиндустон фирор кард. Комии Қазвинӣ мисли бародаронаш Абдуллатиф ва Сафиюддини Исо, ки донишманду адиб буданд, дар Ҳиндустон соҳиби обрӯ ва эҳтиром гардид. Ба қалами Комии Қазвинӣ асари "Саҳифату-л-арқом" (дар фани хаттотӣ), рисолае оид ба санъатҳои шеър ва тазкираи "Нафоису-л-маосир" тааллуқ доранд. Аз осори ӯ ҳоло "Нафоису-л-маосир" дастрас гардидааст. Ин асар доир ба вазъи сиёсию ҳаёти адабии давраи ҳукмронии Темуриёни Ҳинд ва шоирони форсизабони он давра маълумот дорад.
Комии Ӯбаҳӣ

Камолуддин Шоҳҳусайн Комии Ӯбаҳии Ҳиравӣ (1;? — 1547 2, Ҳирот) — шоир ва муаммосарои форс-тоҷик, аз шогирдони Мавлоно Муҳаммади Бадахшӣ ва Алишери Навоӣ. Зиндагинома Аз хурдӣ дар тарбияти Мавлоно Муҳаммади Бадахшӣ буда, аз Навоӣ низ таълим гирифтааст. Барои донишомӯзӣ ба Ироқ сафар карда, боз ба зодгоҳаш–Ҳирот баргаштааст ва дар охири умр дар деҳаи Ӯбаҳ (наздикии Ҳирот) ба деҳқонӣ рӯз гузаронидааст. Аз ӯ девоне боқист, ки қасидаву ғазал, қитъаву рубоӣ ва муаммоҳоро дар бар мегирад. Нусхаи беҳтарин ва комилтарини девонаш дар Озарбойҷон (Боку) маҳфуз аст. Дар "Радоифу-л-ашъор"-и Фахрии Ҳиротӣ ва баёзҳои асрҳои 16–19 низ ғазалиёти Комии Ӯбаҳӣ ба назар мерасанд.
Муҳаммадалӣ Комил

Муҳаммадалӣ Комил (1719, Бадахшон) — шоир и форс-тоҷик. Зиндагинома Зодгоҳаш Бадахшон. Баъди таҳсил дар Бухоро ба Ҳиндустон, Туркистон ва Хитой сафарҳо кардааст. Сипас ба зодгоҳаш баргашта, ба мударрисӣ ва деҳқонӣ машғул шудааст. Дар адабиёт, хаттотӣ ва фалсафа дониши амиқ дошта, дар бораи илми руҳшиносӣ гӯё рисолае навиштааст. Ашъораш хеле хушобуранг аст. Ин ғазал аз ӯст: Аз банда агар ҳалли муродот писандӣ, Шукрест, ки бар қиблаи ҳоҷот писандӣ. Вайронаи ҷовид бувад Каъбаву масҷид, Аз нохалафӣ чун ту харобот писандӣ. Олам ҳама маъмураи дасти ту тавон буд, Бар хеш агар раҳмати авқот писандӣ. Куфр аст ба ҳар бому даре саҷда намудан, То кай ба чунин ҷаҳл хурофот писандӣ? Натвон зи каси бадгуҳар уммеди вафо кард, Аз сеҳр чӣ имкон, ки каромот писандӣ. Комил ба раҳи сидқ, зи исботи тариқат, Бисёр тавонӣ, ки мубоҳот писандӣ.
Комил Бекзода

Комил Бекзода (зод. 9 январ 1945, ноҳияи Ванҷ, Вилояти мухтори Кӯҳистони Бадахшон) — шарқшинос, файласуф, номзади илмҳои фалсафа, асосгузори маҳфили илмӣ-фалсафии "Ҷаҳони андеша" 1. Зиндагинома Комил Бекзода 9 январи соли 1945 дар ноҳияи Ванҷ, дар оилаи омӯзгор ва рӯҳонӣ ба дунё омадааст. Солҳои дар шуъбаи арабии факултети таъриху филологияи Донишгоҳи миллии Тоҷикистон таҳсил намудааст. Солҳои дар риштаи аспирантураи Академияи илмҳои Тоҷикистон ба омӯзиши фалсафа пардохтааст. Фаъолияти илмӣ Комил Бекзода давоми солҳои дар бахши таърихи фалсафаи шуъбаи фалсафаи Академияи илмҳои Ҷумҳурии Тоҷикистон ба сифати ходими илмиӣ фаъолият намудааст. Соли 1988 таҳти роҳбарии узви вобастаи АИ ҶТ, профессор Ғаффор Ашӯров дар мавзӯи "Муҳаммад Шаҳристонӣ — муаррихи фалсафа ва дин (асри)" рисолаи номзадӣ дифоъ намуда, сазовори унвони илмии номзади илмҳои фалсафа гардидааст. Аз соли 2014 то ин ҷониб ходими пешбари илмии Маркази омӯзиши равандҳои муосир ва оянданигарии илмии АИ ҶТ мебошад. Сафарҳои хориҷа — Дар давоми солҳои, дар Донишгоҳи давлатии Миср дар шаҳри Қоҳира таҳсили илм намудааст, ки ҳадаф аз ин сафар омӯзиши забони арабӣ буд. — Дар тӯли солиёни дар шаҳри Ҳудайдаи Ҷумҳурии Ямани Араб (Ямани Шимолӣ) ба сифати тарҷумони забонҳои русӣ — арабӣ кор кардааст. Қисмати асосии кор ба кишоварзӣ дахл дошт. — Дар муддати солиёни дар шаҳрҳои Одоно ва Мукаллои Ҷумҳурии халқӣ-демократии Яман (Ямани Ҷанубӣ) чун тарҷумони забонҳои русӣ — арабӣ фаъолият намудааст. — Солҳои 1996 ва 2003 ба Ҷумҳурии исломии Эрон сафар намудааст. Осори илмӣ-тадқиқотӣ.
Комил Измаилов

Комил Исмаилович Измаилов — футболбози русӣ, муҳофиз.
Комил Ёрматов

Комил Ёрматов (Ёрматов Комил Ёрматович май 1903 1, Конибодом, вилояти Фарғона 3 — 17 ноябр 1978 ё 24 ноябр 1978 2, Тошканд ё Маскав) — ҳунарпеша ва коргардони синамои тоҷик, дирижёр ва омӯзгор. Аз бунёдгузорони синамои миллии Тоҷикистон ба шумор меравад ва дар таъсису пешрафти синамои ӯзбек низ саҳми бориз дорад. Барандаи Мукофоти сталинӣ. Асосгузори синамои ӯзбек ва тоҷик. Ҳунарпешаи халқии СССР. Каҳрамони меҳнати сотсиалистӣ. Зиндагинома Оғози таърихи кинои тоҷик бо фаъолияти Комил Ёрматов сахт алоқаманд аст. Ёрматов нахустин кинорежиссёри миллист. "Ҳуқуқи бошараф" (соли 1932) аввалин филми таҳиякардаи Ёрматов дар "Тоҷиккино" мебошад. Филми "Муҳоҷир" (соли 1934, коргардон Комил Ёрматов), барҷастатарин филми бадеии беовози тоҷик маҳсуб мешавад. Дар филми "Муҳоҷир" нақши асосиро, ки Комил ном дорад, худи Комил Ёрматов ва завҷаи қаҳрамон — нақши асосии занонаро — аввалин ҳунарпешаи кинои тоҷик София Тӯйбоева бозӣ кардаанд. Фаъолияти минбаъдаи эҷодии ӯ дар киностудияи "Ӯзбекфилм" сурат гирифт. Онҷо номбурда ба муваффақиятҳои азими эҷодӣ ноил гашт. Дар таърихи синамои советӣ ва бахусус синамои Осиёи Марказӣ Ёрматов ҳамчун устоди жанри таърихиву ҳолномасозии ашхоси барҷаста маъруф аст (филмҳои "Ибн Сино", "Алишер Навоиӣ",Нодирабегим ва ғайра) Комил Ёрматов барои мустаҳкам гаштани робитаҳои эҷодии кинематографистони Тоҷикистону Ӯзбекистон саҳми босазое гузоштааст. Дар филмҳое, ки ӯ дар "Ӯзбекфилм" ба навор гирифтааст, адибон ва актёрони тоҷик иштироки фаъолона доштанд: Сотим Улуғзода (муаллифи филмнома якҷоя бо В. Виткович), М. Орифов (нақши Ибни Сино), М. Қосимов, А. Бурҳонов ва Тӯҳфа Фозилова дар филми "Абу Али Ибн Сино"; С. Азаматова ва М. Тоҳирӣ дар филми "Вақте ки гулҳо мешукуфтанд"; Г. Завқибеков дар филми "Тӯфон дар Осиё"; Сайрам Исоева нақши асосӣ дар филми "Нодирабегим" ("Танҳоӣ дар байни мардум"). Комил Ёрматов ҳарчанд дар даҳаи 1930 қарни гузашта кори худро дар синемо дар Тоҷикистон оғоз кард, аммо дар даҳаи 1950 ба Узбекистон нақли макон карда ва дар онҷо раёсати Узбекфилмро бар уҳда гирифт. Комил Ёрматов соли 1978 даргузашт ва дар гӯристони Чиғатойи Ташкент ба хок супурда шуд. Дар соли 1979 киностудияи Узбекистон ба номи Комил Ёрматов гузошта шуд. Ҷоизаҳо Комил Ёрматов дорандаи 3 ордени Ленин, ордени Парчами Сурхи Меҳнат, 2 ордени "Нишони Фахрӣ" ва медалҳо, барандаи чандин ҷоизаҳои бонуфузи давлатӣ ва кинофестивалҳои байналмилалӣ мебошад.
Комил Ёдгор

Комил Ёдгор (Комил Ёдгоров; зод. 6 майи 1950, ноҳияи Кӯҳистони Масчо) — рассом ва наққоши тоҷик. Рассоми халқии Тоҷикистон, академики Академияи мусаввирии Тоҷикистон 1. Зиндагинома Комил Ёдгор 6 майи соли 1950 дар деҳаи Ҳадишаҳри ноҳияи Масчои вилояти Ленинобод ба дунё омадааст 1. Хатмкардаи Омӯзишгоҳи ҷумҳуриявии рассомии ба номи М. Олимови шаҳри Душанбе ва Институти давлатии рассомии Маскав ба номи В. И. Суриков. Роҳбари бадеии маҳфили рассомии Хонаи пионерони ноҳияи Мастчоҳ, муаллими Омӯзишгоҳи ҷумҳуриявии рассомии ба номи М. Олимов, рассоми Фонди бадеии Тоҷикистон, Котиби ИР Тоҷикистон. Аз соли 1992 дар ноҳияи Масчо зиндагӣ ва эҷод мекунад. Эҷод Комил Ёдгор рассоми монументалӣ аст. Нахустин наққошии шогирдонаи Комил Ёдгор "Марги Робияи Балхӣ" ном дошта, шоираро дар даруни ҳаммоми тафсон дар ҳоли дар девори гармоба бо хуни хеш навиштани мисрае тасвир кардааст. Аввалин асари касбии ӯ — "Парастуи нахустин" ба аввалин омӯзгорзанони водии Рашт Абдуллоева Сайрамбибӣ, Гадоева Оламбибӣ ва Қосимова Маълумбибӣ, ки 16 апрели 1929 дастаи босмачиёни Фузайл Махсум ба қатл расонидаанд, бахшида шудааст. Баъдан мусаввараҳои "Гулҳои Зарафшон", "Ошёни Норак", "Парастуҳои заминҳои навкорам", "Ағбаи Шаҳристон", "Пиллаи Дилварзин", "Нон" ва ғайра ба ӯ шуҳрат оварданд. Асарҳои ҷолиби Комил Ёдгор дар солҳои соҳибистиқлолии Тоҷикистон "Фоҷиаи булбул" (аз ҳаёти сароянда К. Қурбонов), "Нури ситораи дур" (ба муносибати 1100-солагии давлати Сомониён), "Тарки дарбор" (ба муносибати 1150-солагии Абуабдуллоҳ Рӯдакӣ), "Қатли шоир" (ба муносибати 150-солагии Нақибхон Туғрал), "Суғддухтарон", "Ҳамсояҳо", "Атои Худо", "Субҳ", "Даравгар" ва ғ. мебошанд. Акси асари "Тарки дарбор"-и Комил Ёдгор дар Эрон бо номи "Тарки Бухоро" интишор ёфт, ки мазмуни васеътарро касб карда, ба Бухорои бе Рӯдакӣ — сардафтари адабиёти форс-тоҷик ишора мекунад. Дар мусаввараи "Қатли шоир" манзараи қатли Нақибхон Туғрал дар соҳили д. Зарафшон тасвир гардидааст. Комил Ёдгор наққоши соҳибҳунар буда, бо асарҳояш беш аз 50 иншооту иморатҳои фарҳангию давлатиро дар шаҳрҳои Душанбе, Хуҷанд, Қӯрғонтеппа оро додааст. Комил Ёдгор муддате дар Ҳолланд ва Булғористон зиста, чандин мусаввара офаридааст, ки ҳоло дар толорҳои Қасри шоҳии Ҳолланд ва Намоишгоҳи ҳунарҳои нафисаи шаҳри София маҳфузанд. Манзараҳои кашидаи Комил Ёдгор толори Бонки Ҷаҳониро, ки дар Вашингтон воқеъ аст, зеб медиҳанд. Асарҳои Комил Ёдгор дар ҷумҳуриҳои Иттиҳоди Шӯравӣ, Чехословакия, Булғория, Кореяи Шимолӣ, Никарагуа, Ҷопон ва ғайра намоиш дода шудаанд.
Комил Саидов

Комил Саидов - иштирокчи ва ҳамлагари дастаи миллии футболи Тоҷикистон аз ССКА "Помир" дар Қатар 2 Нигаред.
Комил Салимзода

Комил Салимзода аз Ҳавзаи интихоботии Ҷаббор Расулов 16 вилояти Суғд - вакили Маҷлиси намояндагони Маҷлиси Олии Ҷумҳурии Тоҷикистон даъвати. низ.
Комил Мусофиров

Зиндагинома Комил Мусофиров соли 1937 дар ноҳияи Тоҷикобод таваллуд шуда, аз аввалин хатмкардаҳои факултаи шарқшиносӣ (забонҳои Осиё ва Аврупо)-и ДМТ дар солҳои мебошад. Ӯ инчунин муҳассили яксолаи Донишгоҳи Бағдод буда, зиёда аз 50 сол дар кафедраи филологияи араби ДМТ ба ҳайси омӯзгори забон ва адабиёти араб кор кардааст. Комил Мусофиров тӯли 12 сол, аз 1983 то 1995 раҳбарии факултаи шарқшиносии ДМТ-ро ба уҳда доштааст. Комил Мусофиров шоми 29-уми октябри соли 2014 дар синни 77 солагӣ аз дунё даргузашт. Осор Комил Мусофиров муаллифи зиёда аз 50 мақолаи илмиву тадқиқотӣ ва беш аз 20 китобро аз арабӣ ба тоҷикӣ ва русӣ тарҷума кардааст. Аз ҷумла "Китоби дарсии забони арабӣ", "Ҳикояҳои арабӣ", "Шарораи аввалин", "Ном ва номгузорӣ" маҳсули қалами Комил Мусофиров мебошанд. Ҷоизаҳо Комил Мусофиров барои хидматҳои шоёнаш дар замони шӯравӣ бо "Нишони аълочии мактабҳои олии СССР", медали "Барои меҳнати шуҷоатнок" ва дар замони истиқлол ба унвони фахрии "Корманди шоистаи Тоҷикистон" мушарраф гаштааст.
Комил Дабуров

Комил Низомович Дабуров (23. 04. 1948, шаҳри Қўрғонтеппа), доктори илми тиб, профессор. Зиндагинома Хатмкардаи Донишкадаи давлатии тиббии Донетск. Духтури санитарии Бунгоҳи санитарии эпидемиологии шаҳри Қўрғонтеппа, ходими хурди илмии Институти эпидемиология ва гигиенаи Душанбе, аспиранти кафедраи гигиенаи Институти давлатии тиббии 2-юми Маскав, духтури вирусшиноси стансияи санитарии эпидемиологии Вазорати тандурустии Федератсияи Россия, сарэпидемиологи Шуъбаи тандурустии Душанбе, сардухтури Бунгоҳи гандзудоии Душанбе ва ҳамзамон ассистенти кафедраи беҳдошт ва экологияи Донишгоҳи давлатии тиббии Тоҷикистон ба номи Абӯалӣ Ибни Сино, мудири кафедраи беҳдошти муҳити зист (аз 1998), декани факултаи пешгирии бемориҳо ва декани факултаи ҳифзи тандурустии Донишгоҳи давлатии тиббии Тоҷикистон ба номи Абӯалӣ Ибни Сино (аз 2005) кор кардааст. Таҳқиқоташ ба масъалаҳои гигиенаи истифодаи васоити микробиологии ҳифзи рустанӣ, сирояти дохилибеморхонагӣ, ҳифзи тандурустии ҷамъиятӣ бахшида шудаанд. Бобати ҷанбаҳои беҳдоштӣ ва экологии истифодаи васоити микробиологии ҳифзи рустанӣ дар заминаи. дар кишоварзии Тоҷикистон ковиши илмӣ анҷом бахшидааст. Теъдоди таълифоташ ба 250 мерасад. Осор Гигиеническое обоснование регламентов применение бактериальных ансектицидов на основе в сельском хозяйстве. – М., 1980; Гигиенические и экологические аспекты применения микробиологических средств защиты растений на основе в сельском хозяйстве Таджикистана: Диссдоктора мед. наук. – Д., 1998; Методические указания по применению антисептического средства. – Д., 2005 (соавтор); Руководство по управлению человеческими ресурсами системы здравоохранения Таджикистана. – Д., 2008, Асосҳои ташаккули тарзи ҳаёти солим. – Д., 2015 (соавтор); Беҳдошти кўдакон ва наврасон.Курси лексияҳо. – Д. 2015 (ҳаммуаллиф).
Комилаи Деҳлавӣ

Комилаи Деҳлавӣ, Комилабегим (қарни) — шоир аи форсизабони Ҳиндустон. Зиндагинома Аз хонадони аҳли савод буда, дар замони ҳукмронии Акбар, дар доираи адабии Деҳлӣ ба камол расидааст. Дар маъхазҳои адабӣ чун шахси бомаърифат, дӯстдори илму фазл, шоири закитабъ ва фасеҳбаён ёдовар шудааст. Файзии Даканӣ чаҳор моҳ пеш аз фавташ рубоии зерро гуфта буд: Дидӣ, ки фалак чу Зуҳра найранге кард, Мурғи дилам аз қафас шабоҳанге кард. Он сина, ки оламе дар ӯ мегунҷад, То ними даме бароварам, тангӣ кард. Комилаи Деҳлавӣ рубоие дорад, ки он ҳам ҷавоб ба ин рубоӣ ва ҳам дар марсияи Файзии Даканӣ мебошад: Файзӣ, ту махӯр ғам, ки дилат тангӣ кард, Ё пойи умеди умри ту лангӣ кард. Мехост, ки мурғи рӯҳ бинад рухи дӯст, З-ин восита аз қафас шабоҳангӣ кард.
Комила Камолова

Комила Камолова — нависанда, тарҷумон, узви Иттифоқи нависандагони Тоҷикистон Доктори фахрии фалсафаи Донишгоҳҳои ҷаҳонии Кембриҷ ва Оксфорд Зиндагинома Комила Камолова 10 январи соли 1956 дар шаҳри Кӯлоб ба ҷаҳон омадааст. Баъди хатми мактаб -интернати миёнаи махсуси мусиқии ҷумҳуриявӣ соҳиби тахассуси дирижёри хор ва муаллимаи мусиқӣ гашта, соли 1979 факултаи филологияи руси Университети давлатии Тоҷикистон ба номи В.И. Ленинро хатм кардааст. Аз соли 1974 ба тарҷумаи асарҳои бадеии нависандагони тоҷик ба забони русӣ шурӯъ намудааст. Солҳои 1986-1992 муҳаррир- тарҷумони маҷаллаи "Чашма" ("Родник"), солҳои 1992- 1998 мухбири бахши русии рӯзномаи "Тирози ҷаҳон" (Хуҷанд) ва мухбири махсуси рӯзномаи "Ҳомии Ватан"-и Вазорати мудофиаи ҷумҳурӣ (дар вилояти Суғд) буда, ба забони русӣ ҳикоя ва мақолаю мусоҳибаҳо навиштааст. Аз соли 2010 узви Иттифоқи нависандагони Тоҷикистон аст. Эҷодиёт Муаллифи силсилаи ҳикояҳо барои кӯдакон, тартибдиҳанда ва тарҷумони "Афсонаҳои халқи тоҷик" аст. Аз тоҷикӣ ба русӣ силсилаи асарҳо, аз ҷумла қиссаҳои "Барфи аввал", "Давлати сарам, модар", "Кимиёкаҳ", мунтахаби ҳикояҳову драмаҳои "Ишқ ва шамшер", "Рухшона", "Искандар ва Спитамен", романи "Куруши Кабир"-и Б. Абдураҳмонов, романҳои "Суғдзод аз Сурхкат" ва "Нақби Истиқлол"-и Б. Муртазоев, қиссаҳои "Куҷоӣ, ту, аё мақсуди дастнорас?!", "Барфи охирин" ва резаҳикояҳои А. Абдуҷаббор, китоби "Тоҷикон ва русҳо"-и М. Ҳотам, қиссаи "Нишони зиндагӣ"-и К. Мирзо, ҳикояҳои "Насрин"-у "Чашма"-и Р. Ёрмуҳаммад, "Соате, ки ду бор фарёд мезанад"-и А. Рабиевро ба гунае шево тарҷума кардааст, ки дар рӯзномаву маҷалла ва нашрияҳои ватанию хориҷӣ ба чоп расидаанд. Бахшида ба 20-солагии Истиқлоли давлатии Т оҷикистон тарҷумаи китобҳои Н. Салимов ва А. Шарифов "Тоҷики оламшумул" ва "Маорифпарвар", А. Асадов ва А. Шарифов "Тоҷикистон-20" "Тиллои Тоҷикистон", "Эмомалӣ Раҳмон ва Роғун"-ро ба субут расондааст. Соли 1998 дар маҷаллаи "Наш современник" (Русия) қиссаи Б. Абдураҳмонов "Барфи аввал", соли 2011 дар маҷаллаи "Меценат и мир" (Русия) се ҳикояи А. Абдуҷаббор дар тарҷумаи ӯ ба дасти чоп расидаанд. Ҷоизаҳо.
Моҳларойим Нодира

Моҳларойим Нодира (1792 1 2, Андиҷон — 1842 1 2, Қӯқанд) — шоир и порсигӯ ва узбакигӯйи Осиёи Миёна, ки дар сурудаҳои форсии худ бештар Макнуна ва дар сурудаҳои узбакиаш маъмулан Нодира ва Комила тахаллус мекард Зиндагинома Аз оилаи ашроф. Завҷаи Умархони Амирӣ. Ба узбакӣ ва тоҷикӣ шеър мегуфт. Шеърҳои тоҷикиашро бо тахаллуси "Макнуна" ё "Комила" менавишт. Баъд аз вафоти Умархон писари 14-солаи ӯ Муҳаммадалихон ба тахт нишаст. Лекин давлатро асосан Нодира идора мекард. Ӯ барои ривоҷи фарҳангу ҳунар кӯшиш кард. Ба дарбори худ шоирон, олимон ва аҳли ҳунарро гирд оварда, бозорҳо, масҷидҳо, корвонсаройҳо ва мадрасаҳои нав бино намуд. Соли 1842 амири Бухоро Насруллоҳ ба Хӯҷанд ҳуҷум карда, Нодира ва писарони ӯро ба қатл расонд. Ашъори Нодира ки дар пайравии устодони шеъри форс-тоҷик ва узбак эҷод шудаанд, дорои мазмуни иҷтимоӣ ва бадеияти баланд аст. Девони мукаммали Нодира дар Музеи давлатии ба номи Алишери Навоии АИ Узбакистон маҳфуз аст. Дар фонди Институти шарқшиносии АИ Узбакистон боз як девони Нодира нигоҳ дошта мешавад, ки аз 333 ғазал иборат буда, бо тахаллуси "Макнуна" навишта шудааст. 10 ҳазор мисраъ шеърҳои лирикии шоира то ба мо расидааст. Зебоӣ, муҳаббати самими, ғаму ғӯссаи рӯзгор, орзӯҳо умеди занон мавзӯи эҷодиёти шоира аст. Нодира фазилати олитарини инсонро дар вафодорӣ мебинад.
Комил Тоҷиев

Комил Тоҷиев — доктори илмҳои тиб, профессор, Академики АИ ҶШС Тоҷикистон, Арбоби шоистаи илми ҶШС Тоҷикистон, Дорандаи Ҷоизаи давлатии ба номи Абӯалӣ ибни Сино. Зиндагинома Комил Тоҷиев Институти якуми тиббии Москваро хатм кардааст, ихтисос – "тиб". Самтҳои асосии фаъолияти илмӣ: ҷарроҳии сина, чарроҳии дил. Сарҷарроҳи Вазорати тандурустии Ҷумҳурии Тоҷикистон. Мудири кафедраи ҷарроҳии умумӣ, ректори Донишгоҳи давлатии тиббии Тоҷикистон ба номи Абӯалӣ Ибни Сино. Ҷоизаҳо.
Шаҳноз Комилзода

Шаҳноз Комилзода (Комилзода Шаҳнози Аҳмадшоҳ; зод. 1 январ 1982 ё 29 декабр 1981, Душанбе) — рӯзноманигор 1 2, блогнавис ва фаъоли маданӣ. Узви Иттифоқи журналистони Тоҷикистон (аз 2012). Зиндагинома Шаҳноз Комилзода 1 январи соли 1982 дар шаҳри Душанбе хонаводаи рӯзноманигор Аҳмадшоҳ Комилзода ба дунё омадааст 3. Як муддат, бино бар нооромиҳои Ҷанги шаҳрвандии Тоҷикистон, Шаҳноз ва хонаводаи онҳо дар солҳои ба Эрон кӯч бастанд. Ӯ дар соли 1998 аз дабиристон фориғуттаҳсил шуд. Ва дар ҳамон сол вориди факултети таърих, бахши равобити байнулмилали Донишгоҳи давлатии миллии Тоҷикистон шуд ва дар соли 2003 бо мадраки диплумосӣ аз он фориғуттаҳсил шуд 4. Шаҳноз иштирокдори омӯзишҳои чандрасонаӣ, рӯзноманигории ҳирфаӣ ва мудирияти равобити умумӣ дар Вашингтон, Теҳрон, Маскав, Сочи, Душанбе, Алматӣ, Маскав мебошад. Хонавода Шаҳноз Комилзода дар соли 2003 бо Баҳрин Қаноъат (набераи Мӯъмин Қаноъат) издивоҷ кард, ки ҳосили ин издивоҷ ду фарзанд — як писару як духтар бо номҳои Сурӯш ва Мумтоз Баҳрин ҳастанд 5 6 7. Корнома Соли 1999, зимни таҳсил аз тарафи Донишгоҳ ӯро барои таҷрибаомӯзӣ ба маркази матбуоти Вазорати умури хориҷии Ҷумҳурии Тоҷикистон равон карданд, ки баъдан дар онҷо аз сентябри 2001 то декабри 2002 ба унвони рӯзноманигор ва мутарҷим кор кард. Ҳамзамон бо таҳсил, аз декабри 2000 то сентябри 2001 дар шабакаи телевизиюнии давлатии "ТВТ" ба унвони сармуҳаррири барномаҳои ҷавонон машғул ба кор шуд. Аз декабри 2002 то июли 2008 ба унвони рӯзноманигор, раиси "Родию Фардо" кор мекард. Пас аз фориғуттаҳсилӣ аз донишгоҳ, ҳамзамон бо "Родию Фардо" аз январи 2005 то сентябри 2006 ба унвони сухангӯ дар созмони ғайридавлатии "Модар" машғул ба кор шуд. Аз 4 сентябри 2006 ба унвони муовини сармуҳаррири барномаҳои фарҳангӣ-тафреҳии "ТВ Баҳористон" фаъолият кард. Аз январи 2008 то феврали 2009 ба унвони рӯзноманигори маҷаллаи "Бонувони Тоҷикистон" ва ҳамзамон аз июли 2008 то июни 2009 ба унвони котиби масъули замимаи "Бозаргон"-и ҳафтанома "Миллат" машғул ба кор буд. Аз марти 2010 то ноябр 2011 котиби масъули рӯзномаи "Иқтисод" Институти иқтисодиёти Тоҷикистон буд. Аз ноябри 2011 то январи 2015 ба унвони мудири равобити умумӣ дар ширкати "МегаФон Точикистон", аз январи 2015 то октябри 2017 ба унвони мутахассиси бахши мудирияти кор кардааст. Аз феврали 2018 бо ширкати "55 " ва ҳамзамон аз феврали 2019 ба унвони намояндаи расмии ТВ " " дар Тоҷикистон кор мекунад. Донандаи хуби забонҳои русӣ ва англисӣ (ҳадди васат) мебошад. Синамо ва телевизиюн Филмноманависи филми синамоии "Тақдир" (коргардон Аслам Ёдгоров, 2009) 8, нависанда ва коргардони бисёре аз барномаҳои телевизиюнӣ монанди "Субҳи ҷавонӣ", "Бӯстони Алифбо", "1,2,3,4" ва чандин барномаҳои ҷашнии зинда мебошад. Ҷоизаҳо.
Комили Дарвозӣ

Комили Дарвозӣ — шоир и форс-тоҷик. Зиндагинома Дар Дарвоз зиндагӣ ва эҷод карда, чанд муддат дар Бухоро низ зистааст. Маълумоти ҳасбиҳолӣ дар бораи ин шахс хеле кам аст. Дар баъзе баёзҳои қарни (мас., баёзи Шарифхоҷаи Кӯҳистонӣ) аз ӯ як мухаммас оварда шудааст. Дар он Комили Дарвозӣ аз соли нав — Наврӯз, сайру гашт дар Бухоро, дар замони ҳукмронии амирон хароб шудани Бухорову Самарқанд ва даъват ба обод кардани онҳо сухан кардааст. Мухаммаси зер аз ӯст: Ҳайф, ки мулки Самарқанд бар замин яксон шуда, Подшоҳи ин Самарқанд Чингизи нодон шуда, Соҳиби аркони Темур нархари ҳайвон шуда, Ҳайф, ин шаҳри мунаққаш хонаи дуздон шуда, Ин ҳама барҳам хӯрад, кайфу сафоро диданист. Гурги одамхори гардун то ба кай одам хӯрад, Кай бувад, эй дӯстон, ҷавру ҷафо барҳам хӯрад, То фақиру фуқаро як луқмаи беғам хӯрад, Душмани гумраҳ ба ҷойи обу нон мотам хӯрад, Эй хушо, он рӯз шодӣ бенаворо диданист. Раҳм хӯр бар ҳоли зорам, эй амири номдор, Беху бунёди ҷафо барҳам бизан, Парвардгор. Бандагони мушфиқатро аз ғаму кулфат барор, Рӯ ба даргоҳи Туам, Комил, гуноҳам даргузор, Равзаи хулди барин, рӯйи нигорам диданист.